**OPIS POSLOVA I PODACI O PLAĆI ZA RADNO MJESTO PROČELNIKA UPRAVNOG ODJELA ZA FINANCIJE I PRORAČUN**

1. **Pročelnik za financije i proračun**

OPIS POSLOVA:

Rukovodi i organizira rad Upravnog odjela te surađuje s drugim upravnim odjelima Grada vezano uz poslove odjela. Surađuje i koordinira proračunske korisnike, mjerodavne resorne i druge institucije, te ostale pravne i fizičke osobe, vezano uz djelokrug rada Upravnog odjela.

Koordinira sve poslove vezane uz planiranje proračuna i izradu pripadajućih popratnih planskih dokumenata, financijskih i drugih izvješća, kao i provođenje aktivnosti propisanih Zakonom o fiskalnoj odgovornosti.

Prati propise iz djelokruga odjela i kontrolira njihovu primjenu, predlaže odgovarajuće mjere, pomaže službenicima u radu na najsloženijim poslovima.

Vodi upravi postupak i rješava u upravnim stvarima.

Obavlja i druge poslove po nalogu Gradonačelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Slijedom navedenog, plaću čini umnožak koeficijenta 3,90 (sukladno Odluci o koeficijentima za obračun plaće službenika i namještenika, Službeni glasnik, broj 06/13 i 05/14) i osnovice za obračun plaće u iznosu od 4.052,41 kn (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik, broj 09/14), uvećano za 0,5 % za svaku navršenu godinu radnog staža.